IFEC ผ่านเกณฑ์คุณสมบัติโซลาร์ฯราชการ 9 โครงการรวม 44 MW
IFEC ผ่านเกณฑ์คุณสมบัติยื่นโซลาร์ฟาร์มราชการฯ 9 โครงการ รวม 44 MW รอพิจารณาอีก 6 โครงการ 29 MW ทั้งนี้ หากผลการพิจารณาผ่านทั้งหมด บริษัทจะได้รับอนุมัติทั้งสิ้น 15 โครงการ กำลังการผลิตรวม 73 MW พร้อมลุยพัฒนาโครงการเพื่อให้ทัน COD ภายใน ก.ย.59 ตามรัฐกำหนด
17 ธ.ค. 2558

เรือเอกนายแพทย์วิชัย ถาวรวัฒนยงค์ ประธานกรรมการบริหาร บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่นจำกัด (มหาชน) หรือ IFEC เปิดเผยว่า บริษัทได้ผ่านเกณฑ์การคัดเลือก คุณสมบัติผู้เข้าร่วมขอใบอนุญาตจากโครงการรับซื้อไฟฟ้าโซล่าร์ฟาร์มส่วนราชการและสหกรณ์แล้ว 9 โครงการ รวมทั้งสิ้น 44 MW และอยู่ระหว่างรอการพิจารณาเพิ่มเติมอีก 6 โครงการ กำลังการผลิต 29 เมกะวัตต์
ทั้งนี้ หากผลการพิจารณาผ่านทั้งหมด บริษัทจะได้รับอนุมัติทั้งสิ้น 15 โครงการ กำลังการผลิตรวม 73 MW โดยบริษัทพร้อมเดินหน้าลงทุนพัฒนาโครงการเพื่อให้ทันต่อกำหนดการจำหน่ายไฟฟ้าเชิงพาณิชย์เข้าระบบ (SCOD) ภายในเดือนกันยายน ปี 2559 ตามที่ภาครัฐกำหนด